'Okupirao' šank noćnog kluba: Pijani Grbin pjevao 'Čavoglave'

Ja sam pijana budala. Nimalo se ne ponosim time što je bilo, rekao nam je Peđa Grbin (SDP), kojeg je čitatelj 24sata snimio u noćnom klubu u noći na nedjelju

<p>U Zagori na izvoru rijeke Čikole, grmio je <b>vidno alkoholiziran 35-godišnji Peđa Grbin (SDP)</b>. Noć na nedjelju proveo je za šankom pulskog noćnog kluba. Priznaje da je pretjerao jer je i u ponedjeljak bio mamuran.</p><p>- <b>Ja sam pijana budala</b>. Nimalo se ne ponosim time što je bilo. Više-manje se sjećam te noći. Najradije bih da se nikada nije dogodila. Još sam mamuran - rekao nam je Grbin, kojega je čitatelj 24sata snimio u elementu.</p><p>Grbin se za vikend opuštao s prijateljima u noćnom izlasku. Trudio se zadržati notu kulture pa se između pjesme i razgovora ispričavao gostima kad bi ih nehotice trknuo rukom. Zbog previše alkohola, ovaj dvometraš je teško koordinirao rukama. <b>Omakla mu se i psovka kroz pjesmu.</b></p><p>- Jebo vam pas mater... - prepjevao je u navijačkom tonu pjesmu “Da nije ljubavi”. Thompsonova “Bojna Čavoglave” razgalila mu je srce pa je iz svega grla s prijateljima zapjevao. Na ekskluzivnim snimkama s Grbinom je prijatelj koji uz smiješak prati njegov pjev. Grbin nije krio da je zadovoljan posluživanjem pa je u zanosu rekao barmenu: “U ovom svemiru ti si kralj”. Naš poziv ga je iznenadio i posramio, no<b> rekao je da nema što kriti.</b></p><h3>Nije se dao sa šanka...</h3><p><span style="background-color: rgb(255, 255, 255);">- Ovo nas ne iznenađuje jer Thompson ima fanove u svim političkim strankama - rekao je <b>Thompsonov menadžer Zdravko Barišić.</b></span></p><p><span style="background-color: rgb(255, 255, 255);"><b>Čitatelj 24sata</b> opisao je burnu istarsku noć.</span><br/></p><p><span style="background-color: rgb(255, 255, 255);">- Više od 300 ljudi prodefilirao je te noći klubom. Puljani će znati o kojem je klubu riječ. <b>Nije ovo prvi put</b> da ga vidim ondje tako opuštenog. <b>Znalo mu se zalomiti </b>- rekao je nasmijano naš čitatelj.</span><br/></p><p><span style="background-color: rgb(255, 255, 255);">Dodao je kako je SDP-ovac pio i pjevao satima. Bilo ga je simpatično vidjeti tako opuštenog. Grbinu pak nimalo nije bilo simpatično doznati da se pridružio “klubu” političara s videosnimkama na koje se ne ponose. Razuzdane izlaske, primjećuju i drugi sugrađani. Neki su ga na to upozorili i na njegovoj Facebook stranici te otkrili poštapalicu kojom ga časte.</span><br/></p><p><span style="background-color: rgb(255, 255, 255);">- Zbog vašeg nedoličnog ponašanja u javnosti, to jest na javnim mjestima, sada imamo poštapalicu: ‘Pazi leđa, ide Peđa’ - napisao mi je Facebook prijatelj. Grbinu je ovo prvi saborski mandat. Pravnik je po struci koji je od 2006. imao odvjetnički ured u Puli. Iako snimke nije vidio, nije ni pokušao opovrgnuti njihovu autentičnost. Ni jednom riječju nije spomenuo da se radi o njegovu privatnom vremenu koje će trošiti kako on hoće, kao što to radi najpoznatiji kanadski politički <b>“partijaner” Rob Ford.</b></span><br/></p><p><span style="background-color: rgb(255, 255, 255);">Gradonačelnik Toronta postavio je <b>“kamen-temeljac”</b> takvim uracima jer je snimljen više puta dok se drogira i opija. Isprva je opovrgavao pa se ispričavao, a na kraju odrješito zaključio: “Bio sam s prijateljima, a što radim u svom privatnom životu s prijateljima, nema nikakve veze s vama”. Bivši zagrebački pročelnik za zdravstvo <b>Zvonimir Šostar 2007. “proslavio” se fotografijama s golom striptizetom.</b></span><br/></p><p><span style="background-color: rgb(255, 255, 255);">U javnost su tada iscurile snimke s <b>nagom crnkom </b>koja mu je plesala u krilu i<b> simulirala oralni seks</b>. Šostar se na fotografijama smijao dok su se u pozadini razmahali tamburaši. No nekadašnji bliski suradnik Milana Bandića tada je rekao kako se isprva nije snašao. </span></p><h3><span style="background-color: rgb(255, 255, 255);">Grbin ide Šeksovim stopama?</span></h3><p><b>Vladimir Šeks</b> godinama je kreirao zakone u ime HDZ-a. Neformalno tu je funkciju preuzeo upravo Peđa Grbin kao jedan od najbližih suradnika Zorana Milanovića. No ovo više nije jedina paralela između Grbina i Šeksa. Šeksa su često anonimno i nekorektno prozivali zbog navodnog uživanja u alkoholnim kapljicama. Priče su toliko daleko otišle da su počeli kružiti i <b>vicevi </b>sa <b>Šeksom u glavnoj ulozi</b>. Jedan od njih išao je ovako: “Zuje dva komarca Saborom. Jedan pita: ‘Koga ćeš ti?’, drugi kaže: ‘Ne znam, ali ti uzmi Šeksa jer ja danas radim’.” Srećom, Grbin je daleko od Roba Forda, gradonačelnika Toronta, koji svojim divljim izlascima i skandaloznim izjavama zabavlja gledatelje na YouTubeu.<br/></p>